
Tisztelt Szülők és Gondviselők!
Örömmel tájékoztatjuk Önöket, hogy iskolánk 20 fős diákcsoportja sikeresen és eredményesen teljesítette a 2025-1-HU01-KA122-VET-000343878 azonosítószámú, „A Kereskedelmi útja a nemzetköziesedés és a digitalizáció felé” című projektjének fő mobilitási szakaszát. kéthetes külföldi szakmai gyakorlatát Olaszországban, Milánó városában az Európai Unió Erasmus+ programjának támogatásával. 
A program során kiemelt prioritásként kezeltük tanulóink testi épségét, egészségét és biztonságát. A kiutazás előtt a diákok intenzív felkészítő táborban vettek részt, ahol nyelvi, kulturális és közlekedésbiztonsági tréninget kaptak. A kint töltött időszakban a két kísérőtanár folyamatos felügyeletet biztosított, amelyet a modern digitális technológia (Life360 cross-platform alkalmazás) valós idejű használata támogatott a nap 24 órájában. A diákok színvonalas, modern szállodában (Meininger Garibaldi Hotel) laktak 3–4 fős, saját fürdőszobás szobákban, napi háromszori étkezéssel és korlátlan tömegközlekedési bérlettel ellátva. 
Gyermekeik neves nemzetközi vállalatoknál és szakmai műhelyekben (szállodákban, éttermekben, cukrászdákban és nemzetközi logisztikai irodákban) bizonyították rátermettségüket. A munkahelyi mentorok és a kísérőtanárok visszajelzései alapján diákjaink fegyelmezetten, szorgalmasan és rendkívüli tanulásvággyal dolgoztak; önállóságuk, nyelvi bátorságuk és problémamegoldó képességük látványosan fejlődött. 
A szakmai munka mellett gazdag kulturális programokon vettek részt: meglátogatták a Milánói Dómot, a Sforza-kastélyt, a Leonardo da Vinci Múzeumot és a San Siro Stadiont. 
A tanulók által elvégzett szakmai gyakorlatot iskolánk tantárgyi osztályzattal teljes mértékben beszámította a kötelező szakmai gyakorlatba, emellett minden diák kézhez kapta az Európai Unióban elismert hivatalos Europass mobilitási igazolványt, amely jelentős előnyt biztosít számukra a munkaerőpiacon és a továbbtanulás során. 
Köszönjük a szülők támogató együttműködését és bizalmát!

